alexandrainst/scandi-wiki huggingface dataset:
Charlottenburg

Charlottenburg er en ortsteil i Berlin som ved bydelsreformen i 2001 ble slått sammen med Wilmersdorf til bydelen (Bezirk) Charlottenburg-Wilmersdorf. 

Charlottenburg var opprinnelig en egen by vest for Berlin, men gikk i 1920 inn i Stor-Berlin. Charlottenburg feiret i 2005 300-årsjubileum.

Historie 

I middelalderen var det i området både slaviske og tyske jordbruksbosetninger. I 1315 ble landbrukseiendommene Lietzow og Casow, deler av det senere Charlottenburg, en del av nonneklosteret Sankt Marien i Spandau eiendommer. I forbindelse med reformasjonen, konfiskerte kurfyrste Joachim II av Brandenburg nonneklosterets eiendommer i 1558.

I 1695 fikk den senere dronning Sophie Charlotte av Hannover et landområde av sin ektemann, kurfyrste og den senere kong Fredrik I av Preussen i bytte mot sine eiendommer i Caputh og Langerwisch, ved Potsdam. På dette området lot hun bygge sommerslottet Lützenburg. I 1705 fikk bebyggelsen rundt dette slottet navnet Charlottenburg og samtidig bystatus. Slottet skiftet også navn til Schloss Charlottenburg. Flere prøyssiske konger hadde Charlottenburg som sin hovedresidens, blant dem  Fredrik Vilhelm II og sønnen Fredrik Vilhelm III. Etter Preussens nederlag i slaget ved Jena-Auerstedt i 1806, ble Charlottenburg inntatt av franskmennene og Napoleon residerte selv en periode i Schloss Charlottenburg.

Charlottenburg ble etterhvert en attraktiv adresse for velstående berlinere, som flyttet ut til byen. Også viktige industriselskap, som Siemens og Schering slo seg i 1870-årene ned i Charlottenburg, og i de følgende tiårene kom det en eksplosiv folkevekst. Charlottenburg utviklet seg til å bli en velregulert storby, med blant annet det kjente kjøpesenteret KaDeWe.

I 1884 ble det etablert en teknisk høyskole i byen, som i dag er Technische Universität Berlin. I 1893 nådde Charlottenburg  innbyggere, og fikk dermed en formell status som storby. I 1910 var innbyggertallet økt til . Ved den store bysammenslåingen i 1920, ble Charlottenburg en del av Stor-Berlin.

Under andre verdenskrig ble særlig de østlige delene av Charlottenburg skadet av krigshandlingene. Kaiser-Wilhelm-Gedächtniskirche lå etter krigen i ruiner, men i stedet for å bli restaurert, ble kirkeruinen stående som en krigsminne. Området rundt Kurfürstendamm utviklet seg raskt til å bli det nye sentrumet for Vest-Berlin, da det historiske sentrum av Berlin ble liggende i Øst-Berlin.

Offentlige bygninger 
 Charlottenburg rådhus, Otto Suhr Allee
 Universität der Künste Berlin, Hardenbergstrasse
 Technische Universität Berlin
 Ludwig Erhard Haus, Fasanenstrasse
 Literaturhaus Berlin, Fasanenstrasse

Bildegalleri

Eksterne lenker 
 Offizielle Website des Bezirksamts Charlottenburg-Wilmersdorf
 Geschichte Charlottenburgs im Bezirkslexikon

Charlottenburg-Wilmersdorf
Byer grunnlagt i 1705
Guilty (demo)

Guilty er en demo med Octavia Sperati, utgitt i 2002.

Sporliste

 «Nebula»
 «Deprivation»
 «Guilty Am I»
 «A Dying Sun in the Morning of Moonlight»
 «Solicitude»

Musikkalbum fra 2002
Olive Thomas

Olive Thomas (født 20. oktober 1894 i Pennsylvania, død 10. september 1920) var en amerikansk skuespiller, hovedsakelig i stumfilmer. 

Da faren hennes James Duffy, en stålarbeider, døde i 1906, ble Olive tvunget til å forlate skolen i en alder av femten år for å begynne å arbeide for å støtte moren og de to yngre brødrene, Jakob og William, som henholdsvis var to og fem år yngre enn henne. I april 1911, 16 år gammel, giftet hun seg og ekteskapet varte i to år. Etter skilsmissen bodde hun hos et familiemedlem i New York City, hvor hun fant arbeid i et varehus i Harlem.

Thomas var kjent for sin ville festing og store konsum av alkohol og narkotika. Hun hadde tre bilulykker på to år og leide til slutt en privat sjåfør for å hindre flere trafikkrelaterte skader. Thomas døde i september 1920, da hun var 26 år gammel. Hennes spøkelse blir sagt å hjemsøke New Amsterdam Theatre i New York City.

Filmografi 
 1916 - Beatrice Fairfax som Rita Malone
 1917 - Broadway Arizona som Fritzi Carlyle.
 1917 - A Girl Like That som Fannie Brooks.
 1917 - Indiscreet Corinne
 1917 - Madcap Madge som Madge Flower.
 1917 - An Even Break som Claire Curtis.
 1918 - Limousine Life som Minnie Wills
 1919 - The Glorious Lady som Ivis Benson
 1919 - Love’s Prisoner som Nancy

Referanser

Eksterne lenker 
 

Skuespillere fra USA
Personer fra Washington County i Pennsylvania
Fødsler i 1894
Dødsfall i 1920
På sporet av giganter

På sporet av giganter (originaltittel: Chased by Dinosaurs) er oppfølgeren til naturdokumentaren Dinosaurene kommer tilbake fra 1999. På sporet av giganter en BBC-dokumentarserie som følger zoologisten Nigel Marven som reiser tilbake i tid sammen med sitt filmteam for å søke etter utdødde dinosaurer. En tredelers oppfølger, Sea Monsters, ble produsert i 2003, og fokuserer på skapningene i de syv mest dødelige hav noen sinne.

Episoder

Episode 1: «Land of Giants» 
I episode 1 drar zoologisten Nigel Marven og hans filmteam tilbake til tidlig kritt i Argentina for 100 millioner år siden for å søke etter skapninger. Nigel finner først en argentinosaurus, men blir angrepet av en forhistorisk krokodille. Han går opp på de vulkanske klippene for å få et syn på dyrelivet, og finner blant annet en flokk av pteranodon som jakter på fisk og en flokk av iguanodonter som blir angrepet av giganotosaurus. Etter Nigel får trøbbel med en ornithocerius drar han tilbake i nåtiden. Episoden ble filmet i Tenerife på Kanariøyene.

Episode 2: «The Giant Claw» 

I episode 2 drar Nigel Marven og hans filmteam tilbake til sen kritt i tidlig Mongolia for 75 millioner år siden for å søke etter dinosaurer og andre skapninger. Da Nigel setter opp telt blir han trampet ned av en saurolophus, men fortsetter allikavel på oppdraget. På sin reise oppdager han en bakke av hekkende protoceratops, en skog dominert av velociraptor og en gruppe mononynkus, og oppdager at de har fjær.

Neste morgen finner han en hekkeplass for en therizinosaurus, der han også finner skjellet av en død, og spekulerer på om den brukte lange klør for å drepe byttet sitt. Nigel finner en tarbosaurus i kamp med en therizinosaurus, der tarbosaurusen gir seg etter å ha blitt skadet av de enorme klørne til therizinosaurus.

Da Nigel finner en flokk av samme dinosaur, finner han ut at de ikke brukte klørne til å drepe, men til å få ned blader fra trærne. Nigel går nærmere dinosauren med et kamera, men dinosauren slikker kameraet og Nigel faller og drar tilbake i nåtiden. Episoden ble filmet på Fraser Island i Australia.

Se også 
 Dinosaurene kommer tilbake (1999, en forløper som fokuserte på dinosaurenes tid generelt)
 Villdyra kommer (2001, fokuserer på livet etter dinosaurene)
 Sea Monsters (2003, en oppfølger som fokuserer på skapningene i de 7 mest dødelige hav noen sinne)
 Monstrenes tid – Livet før dinosaurene (2005, fokuserer på livet før dinosaurene)
  (2006, et program om Nigel Marven som drar tilbake i tid for å lete etter dinosaurer, villdyr og andre skapninger fra fortiden og beholder dem i en «prehistorisk park»)
 Portalen (2007-2011, en serie laget av Tim Haines der skapninger fra fortiden og fremtiden går inn i vår nåtid)

Eksterne lenker 
 

Britiske faktaprogrammer på TV
Walking with...
Britiske TV-serier fra 2000-årene
TV-produksjoner på BBC
Alexx Alexxander

Alexx Alexxander Event (født 21. oktober 1984) er en norsk illusjonist kjent under artistnavnet Alexx Alexxander. Han har vunnet The Merlin Award to ganger, Best Illusionist Norway 2016 og Illusionist of The Year 2019.

Bakgrunn og virke 
Alexx Alexxander er oppvokst utenfor Tønsberg i Vestfold. Han fikk sin første tryllebok av bestefaren da han var fem år og har underholdt med betalte forestillinger siden han var ti. I 1997 vant Alexx Alexxander en landsomfattende tryllekonkurranse, og i 1999 tok han sølv i Nordisk mesterskap i scenemagi. Han har siden opptrådt på en rekke turneer og i flere TV-programmer i Norge, både som klovn og tryllekunstner. Han ble særlig kjent etter deltakelse i TV 2s underholdningsserie «Norske Talenter» i 2010, der han blant annet viste et spektakulært utbryternummer og ble stemt helt til finalen av både dommere og det norske folk. Magiske Cirkel Norge kåret Alexx Alexxander til «Årets tryllekunstner» samme år. 

I 2011 presenterte vg.nos VGTV en serie korte filminnslag der Alexx Alexxander overrasker folk på gata i Oslo med magiske stunt. Serien fikk over 1,3 millioner visninger på få uker. Sesong to av Illusions ble lansert på VGTV sensommeren 2012 og genererte 1,9 millioner visninger. Alexx Alexxander har turnert i Norge med forestillingen Defying Gravity (2015-2016) og The Illusions of Alexx Alexxander (2017-2020), som settes opp på scener både i Skandinavia og andre land i Europa. I desember 2017 gjorde han også show i India. I juni 2019 vant han prisen «Best Global Performing Entrepreneur Talent 2019» som ble delt ut av Seed Forum Global. 

Alexx Alexxander drev tidligere også underholdningsfirmaet Eventmarked.no. Selskapet leide ut og leverte underholdningsutstyr, aktiviteter, ballongdekor og reklameeffekter til arrangementer, show og kampanjer over hele Norge.

Referanser

Eksterne lenker 
 
  Alexx Alexxanders nettpresentasjon
  Alexx Alexxanders underholdningsfirma
  Alexx Alexxanders VGTV-serie 2011
  Alexx Alexxanders VGTV-serie 2012
  Alexx Alexxanders showreel (glimt fra forestillinger)

Norske illusjonister
Personer fra Tønsberg kommune
Norske TV-personligheter
Alsakertunnelen

Alsakertunnelen er en veitunnel i Kvinnherad kommune i Hordaland. Den er 55 meter lang og utgjør en del av fylkesvei 40.

Se også 
Veitunneler i Norge
Liste over veitunneler i Norge

Referanser

Eksterne lenker 
 Statens vegvesen vegkart

Veitunneler i Vestland
Tunneler åpnet i 1967
Veier i Kvinnherad
Aspfjordtunnelen

Aspfjordtunnelen er en veitunnel i Sørfold kommune i Nordland. Den er 1500 meter lang og utgjør en del av Europavei 6. Tunnelen ligger ca 3,5 mil nord for Fauske.

Referanser 

Veitunneler i Nordland
Introduksjonsår ikke oppgitt
Tunneler åpnet i 1966
1966 i Norge
Tønsberg Middelalderfestival

Tønsberg Middelalderfestival er en festival i Tønsberg i Vestfold med ulike kulturaktiviteter løst knyttet til Tønsbergs rolle som en av åtte middelalderbyer i norsk historie, det vil si i byens storhetstid på 1200-tallet fram til den ødeleggende bybrannen i 1536. Underholdning og delarrangementer er særlig rettet mot barn og unge. De har blant annet bestått av oppvisninger og opptog i middelalderdrakter, markedsaktiviteter og formidling av middelalderhistorie til skolebarn.

Per Spildra i gjøglertruppen Stella Polaris startet Tønsberg Middelalderfestival i 1988. Den har siden blitt avholdt med ujevne mellomrom, og i 2011 ble festivalen arrangert for niende gang. Arrangementet avholdes vanligvis i løpet av tre dager en helg i mai eller juni.

Tønsberg Middelalderfestival er blitt drevet som stiftelse siden 2002. Arrangementet støttes økonomisk av Tønsberg kommune og Vestfold fylkeskommune som hovedbidragsytere, samt av private sponsorer i det lokale næringslivet.

I 2011 var anslagsvis rundt 5000 betalende, pluss 1500 skolebarn, innom festivalen. Tønsberg Middelalderfestival sysselsatte da omkring 150 frivillige.

Under Middelalderfestivalen I Tønsberg i 2012 og 2013 foregikk samtidig Sagafestivalen, en litteraturfestival med fokus på historiske romaner og historisk faglitteratur fra tidsperioden 500–1500.

Referanser

Eksterne lenker
 Nettpresentasjon
 Artikler i Tønsbergs Blad om «Middelalderfestivalen» 

Festivaler i Vestfold og Telemark
Kultur i Tønsberg
Repeterende arrangementer etablert i 1988
Kristoffer Barmen

Kristoffer Ramos Barmen (født 19. august 1993) er en norsk fotballspiller som spiller for .

Han har tidligere spilt for , og er også tidligere hovedtrener for 6. divisjonslaget Paradis Idrettslag.

Klubbfotball 
Barmen kom til Brann som tiåring og har spilt seg oppover i systemet til han den 29. mai 2011 fikk sin A-lagsdebut mot Tromsø IL. 18. juli samme år ble han tatt opp i A-stallen.

Han er sønn av Rolf Barmen, administrende direktør i Fjordkraft og tidligere styreleder i Sportsklubben Brann. Barmen tok gull i Bergens-mesterskapet i quiz for lag i 2016. Barmen er siden januar hovedtrener for 6.-divisjonslaget Paradis IL.

20. august 2021 meldte Brann i en pressemelding at Barmen hadde fått oppsigelse.

Landslagsspill 
Han har spilt for Norge på alderbestemte landslag, og kvalifiserer også for landslagsspill for  gjennom sin kappverdiske morfar.

Referanser

Eksterne lenker 
 

Norske fotballspillere
Fotballspillere for SK Brann
Fotballspillere for Aalesunds FK
Personer fra Bergen kommune
Sacagawea

Sacagawea (også Sakakawea og Sacajawea, født ca 1788, død 20. desember 1812) var en amerikansk indianerkvinne av Shoshonestammen var med på Lewis og Clarks ekspedisjon. 

 Sacagawea vokste opp med Hidatsafolket som fanget henne som barn. Hun var med som oversetter og guide på utforskningen av USAs vestre deler. Hun var søsteren til den Lemhi-shoshonske høvding Cameahwait, og gift med Toussaint Charbonneau, en av medlemmene av Lewis og Clarks ekspedisjon.

Sammen med Lewis og Clark reiste Sacagawea hele avstanden fra Nord-Dakota til Stillehavet i årene 1804 til 1806. Hun har blitt en viktig del av mytene fra Lewis og Clarks ekspedisjoner. Hun nyttes som symbol for kvinners frigjøring, verdi og selvstendighet. Det finnes en rekke statuer og minnesmerker etter hennes bragder.

I 2000 utgav United States Mint en egen mynt, Sacagaweadollaren som en heder til indianerkvinnen. Mynten har et bilde av Sacagawea og hennes sønn, Jean Baptiste Charbonneau.

Ettermæle 

 Sacagawea River, i Montana
 Lake Sakakawea, et basseng i elven Missouri i Nord-Dakota
 USS Sacagawea, et av flere amerikanske skip navngitt etter indianerkvinnen
 Sacagawea dollar
 Mount Sacagawea, fjell i Fremont County, Wyoming, og isbreen Sacagawea breen
 Sacajawea Patera, et landemerke på planeten Venus
 I 2003 ble hun innvotert i National Women's Hall of Fame.

Referanser

Litteratur 
 Donald Jackson, Letters of the Lewis & Clark Expedition With Related Documents: 1783-1854. (University of Illinois Press, Urbana 1962).
 Lennart Lindberg (red), Nya indianboken. Biografisk handbok (Stockholm 1990).

Urfolk i Amerikas historie
National Women's Hall of Fame
Fødsler i 1780-årene
Inga Swenson

Inga Swenson (født 29. desember 1932 i Omaha i Nebraska) er en amerikansk skuespillerinne.

Liv og virke

Bakgrunn
Inga Swenson ble utdannet ved Central High School i hjembyen Omaha i Nebraska, i 1950. Swenson var medlem av studentforeningen Alpha Phi Sorority ved Northwestern University der hun studerte drama og skuespill.

Karriere
Hun er utdannet lyrisk sopran og opptrådte på Broadway i musikalen New Faces rundt 1956, The First Gentleman i 1959, og hun ble nominert til Tony-prisen for beste kvinnelige hovedrolle i en musikal for rollene i 110 in the Shade (1964) og Baker Street (1965).

Ved siden av Broadway-opptredenene har hun også spilt i flere fjernsynsserier. Swenson spilte i to episoder av Bonanza («Inger, My Love» i 1962 og «Journey Remembered» i 1963). I situasjonskomedien Benson spilte hun Gretchen Kraus, en syrlig og dominerende tysk kokke. Den rollen fikk hun takket være rollen som Ingrid Svenson, Corinne Tates biologiske mor (Diana Canova), i fjernsynskomedien Forviklingar. I 1985 og 1986 var hun igjen å se i en fjernsynsserie, denne gangen som matriarken Maude Hazard i miniserien Nord og sør.

Swenson er gift med skuespiller og sanger Lowell Harris, som hun fikk sønnene James (avdød) og Mark med. Selv om det svensk-klingende navnet hennes og aksenten hun brukte blant annet i Benson ble et kjent varemerke i USA, snakker hun vanligvis med en normal amerikansk aksent.

Referanser

Eksterne lenker 
 
 

Skuespillere fra USA
Personer fra Omaha
Fødsler i 1932
Rakke (maritim)

Rakke er jernbeslaget som benyttes for å henge opp en rå på masten på skværriggede fartøyer. Enkelte rakker er fast montert, så som rakke for mastens hovedseil og nedre merseseil mens andre hadde en glidende kobling til masten som gjore det mulig å senke rærne og på den måten redusere seilflate og å senke tyngdepunktet i riggen.

Skipsterminologi
Natalia Tena

Natalia Tena (født 1. november 1984 i Surrey, England) er en britisk skuespiller og musiker. 

Tena synger og spiller trekkspill i bandet Molotov Jukebox. I løpet av hennes skuespiller-karriere, er Tena best kjent for rollen som Nymfadora Dult i filmserien om Harry Potter og som karakteren Ellie i filmen About A Boy fra 2002. Tena snakker flytende spansk. Tena dukket opp i filmatiseringen av Harry Potter og Føniksordenen, en rolle hun gjentok i dens oppfølgere Harry Potter og Halvblodsprinsen og senere i Harry Potter og dødstalismanene. I juli 2010 ble det bekreftet at Tena hadde blitt tildelt en rolle i TV-serien Game of Thrones på TV-kanalen HBO.

Referanser

Eksterne lenker 
 
 

Engelske skuespillere
Engelske musikere
Skuespillere i Harry Potter-filmer
Aker Philadelphia Shipyard

Aker Philadelphia Shipyard ASA () er et verft som bygger skip for det amerikanske markedet.

Referanser

Norske skipsverft
Selskaper etablert i 2007
Næringsliv i Oslo
Artikler i sjøfart-prosjektet
ARK Music Factory

ARK Music Factory er et plateselskap basert i Los Angeles, California. Etiketten ble «grunnlagt på nytt» i 2010 av Fat Usher, som samarbeider med produsent / komponist og multi-instrumentalist Clarence Jey.

Business
Fat Usher er også kjent med navnet «Pato» for hans ulike handlinger, blant annet er han co-grunnlegger i 2010 av ARK Music Factory.
Han er også administrerende direktør i selskapet. ARK forretningsdistrikter er rekruttering / oppdagelsen av nye unge sangere. Deres foreldre betaler vanligvis en $2000 eller $4000 dollar i avgift til ARK. Deretter skriver og produserer ARK musikk i samarbeid med disse artistene, ofte produseres musikkvideoer og promotering av sangene.

Artister
Unge artister / sanger markedsført av ARK Music Factory inkluderer:

 Jolie Adamson: "Armour"
 Rebecca Black: "Friday" (tidliger)
 Bahameen: "Sweet Sixteen"
 C J Fam: "Ordinary Pop Star"
 Danika: "I Don't Need You Boy"
 Ariana Dvornik: "Fly Away"
 Devin Fox: "Hooked On You"
 Alana Lee Hamilton: "Butterflies"
 Hush: "Hypnotize Me"
 Sarah Maugaotega: "Take It Easy"
 Ashley Rose: "Over You"
 Britt Rutter: "Without Your Love"
 Sabrina: "My Reflection"
 Abby Victor: "Crush On You"

Eksterne lenker
 ARK Music Factory 

Plateselskaper fra USA
Plateselskaper etablert i 2010
2010 i USA
Antonio Lotti

Antonio Lotti (ca. 1667–1740) var en italiensk komponist.

Liv 
Lotti var sønn av Matteo Lotti, kapellmester ved hoffet i Hannover. Lotti sang i Markuskirkens kor allerede som barn mens han fikk sin kunstneriske utdannelse av Giovanni Legrenzi. På grunn av dennes undervisning og hjelp kunne Lotti debutere på scenen allerede som 16-åring i Legrenzis opera Il Giustino

31. mai 1692 ble Lotti utnevnt til andreorganist ved Markuskirken; han hadde allerede vist sine ferdigheter som hjelpeorganist. 17. august 1704 avanserte han til førsteorganist etter Giacomo Spada.

I 1716 komponerte han operaen Costantino for hoffet i Wien; partituret oppvares ved Østerrikes nasjonalbibliotek.

Da sønnen til kurfyrst August den sterke hørte Lottis musikk under et besøk i Venezia, inviterte han ham straks til Dresden. Lotti tok imot invitasjonen og var ved hoffet i Dresden mellom 1717 og 1719. Her skrev han sin mest kjente opera, Teofane, til bryllupsfesten for den senere kurfyrst Friedrich August. Lotti vendte tilbake til Venezia i 1719 og komponerte ikke flere operaer, men skrev til gjengjeld kammermusikk og kirkelige verk.

I 1731 hevdet den berømte komponisten Giovanni Battista Bononcini at han hadde skrevet madrigalen In una siepe ombrosa. Det kunne imidlertid bevises at madrigalen var tatt fra Lottis samling Duetti, terzetti e madrigali fra 1705, og Lottis allerede utmerkede ry ble etter dette bare enda bedre.

2. april 1736 fikk Lotti  stillingen som Maestro di Cappella ved Markuskirken i Venezia, en post som blant annet Claudio Monteverdi hadde bekledt. Andre søkere var Antonio Pollarolo, Nicola Porpora og Andrea Porta. Takket være sine komposisjoner var Lotti blitt temmelig velstående, men denne prestisjetunge stillingen kunne han ikke si nei takk til. 

Lotti var kjent som en utmerket lærer; blant hans elever finnes blant andre Domenico Alberti, Giovanni Battista Bassani, Baldassare Galuppi, Quirino Gaspari, Benedetto Marcello og Jan Dismas Zelenka. Lotti hadde også en begeistret tilhenger i Johann Adolf Hasse, en av tidens store operakomponister.

Antonio Lotti ble alvorlig syk i 1736 og døde 75 år gammel den 5. januar 1740. Han ble gravlagt i kirken San Geminian. Gravsteinen gikk tapt da kirken ble ødelagt i 1851.

Lotti er en sein, men verdig etterfølger etter Andrea Gabrieli, som hundre år tidligere førte den italienske kirkemusikken til et kunstnerisk høydepunkt.

Noen av Lottis operaer har vært oppført de senere årene, ved Bachfest Leipzig 2004 framførte Batzdorfer Hofkapelle operaen Ascanio, og under Dresdner Musikfestspiele i 2009 ble operaen Teofane oppført for første gang i moderne tid.

Media 

 Lotti's Gaude Maria framført av Ars Poliphonica (Youtube)

Referanser

Kilder

Litteratur 
 Charlotte Spitz: Antonio Lotti in seiner Bedeutung als Opernkomponist. Avhandling, Universität München 1917

Eksterne lenker 
 
  Biografi og katalog over Lottis kirkemusikk
 Lotti på Catholic Encyclopedia (engelsk Wikisource)
 
 
 

Barokkomponister
Operakomponister
Italienske organister
Italienske komponister
Personer fra Venezia
TD Place Stadium

TD Place Stadium (originalt navn Lansdowne Park 1908–1993 og tidligere Frank Clair Stadium 1993–2014) er et fotball- og canadisk fotball-stadion med  seter i Ottawa i Ontario, Canada. Det var hjemmebane for Ottawa Rough Riders i Canadian Football League (CFL) fra 1908 to 1996, og for etterfølgeren, Ottawa Renegades, fra 2002 til 2005. Banen har blitt brukt til CFLs mesterskapskamp, Grey Cup, i 1925, 1939, 1967, 1988 og 2004. Den ble brukt til U-20 VM i fotball i 2007 og for fotball under Sommer-OL 1976. Det er planer om å oppgradere stadionet. Baner er i brukt for ni kamper (seks i gruppespillet, to i 8-delsfinalen og en kvartfinale) under VM i fotball for kvinner 2015.

Eksterne lenker 
 
   
  Ottawa  som vertskapsby og arena under Fotball-VM for kvinner 2015 på FIFAs nettside

Sport i Ottawa
Idrettsanlegg i Canada
Fotballstadioner i Canada
Fotballstadioner brukt under OL
Byggverk i Ontario
Osteren kraftverk

Osteren kraftverk er et vannkraftverk ved Osterfjorden på Senja i Senja kommune i Troms og Finnmark fylke.

Kraftverket utnytter et fall på 137 meter fra inntaksmagasinet i Ostervatnet.

Stasjonen gjennomgikk en renovering i 1984. Den gamle stasjonen fra 1936 ble revet og det ble satt opp en ny.

Det er installert en horisontal francisturbin på 2,4 MW. Årsproduksjon er 14 GWh.

Eier og operatør er Troms Kraft Produksjon AS.

Referanser

Kilder
 
 NVE vannkraftdatabase
 Troms Kraft Produksjon om Osteren

Småkraftverk i Troms og Finnmark
Kraftverk i Senja
Troms Kraft Produksjon AS
Kraftverk etablert i 1936
Kraftverk etablert i 1984
Torsken
Paul Sorvino

Paul Sorvino (født 13. april 1939 i Brooklyn i New York, død 25. juli 2022 i Jacksonville i Florida) var en amerikansk skuespiller. 

Sorvino var far til skuespillerinnen Mira Sorvino. I skuespilleryrket skildret Sorvino ofte autoriteter på begge sider av loven, og han er kjent for rollen som Paulie Cicero i filmen Goodfellas og som kriminalbetjent Phil Cerreta i TV-serien Law & Order.

Sorvino begynte sin karriere som tekstforfatter i et reklamebyrå. Mens han studerte ved The American Musical and Dramatic Academy, bestemte han seg for å begynne på en karriere innenfor teater og skuespill. Sorvino gjorde sin debut på Broadway i 1964 med musikalen Bajour, og seks år senere medvirket han i sin første film, Where's Poppa? Sorvino grunnla Paul Sorvino Astma Foundation, med det mål å bygge sentre for å forebygge astma både blant barn og voksne over hele USA. Fra 2000 til 2002 hadde Sorvino hovedrollen som Frank DeLucca i TV-dramaserien That's Life.

Referanser

Eksterne lenker 
 

Skuespillere fra USA
Personer fra New York City